
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara bilansist mahakandmist. Mahakantavaks varaks on Narva Humanitaargümnaasiumi valduses olev mikrobuss Citroen Jumper riikliku registreerimismärgiga 579MCB ja Antei – Anatoli Podvolotski FIE võlgnevus.
27.01.2012. a toimus liiklusavarii ja Narva Humanitaargümnaasiumi sõiduk sai kokkupõrkes kahjustusi. Sõiduk on füüsiliselt vananenud (1999. a väljalase), seda on üritatud müüa, kuid tehing ebaõnnestus. On taotletud ka vahendeid sõiduki remondiks, kuid raha ei eraldatud. Avarii hetkel oli sõiduk väga kulunud ning vajas pidevalt remonti.

Antei- Anatoli Podvolotski FIE, registrikood 10072874, võlgnevus summas 853,60 eurot tekkis 2001. aastal. Võlgnevus anti üle Haridusosakonna bilansist Kultuuriosakonna bilanssi asutuste liitmisel. Dokumentaalseid tõendeid võlgnevuse kohta liitmisel üle ei antud. Antei- Anatoli Podvolotski FIE üüris Narva Peetri Koolis ruume ning ei maksnud selle eest. Narva Linnakohtu 01.04.2003. a otsusega nr 2-59/03 kuulutati välja nimetatud isiku pankrot. Nõue on 100%-selt alla hinnatud. Vastavalt tsiviilseadustiku üldosa seaduse §146 lõikele 4 on tehingust tuleneva nõude maksimaalseks aegumistähtajaks kümme aastat. Kuna praeguseks on aegumistähtaeg möödunud ja nõuet pole võimalik sisse nõuda, taotles Kultuuriosakond selle mahakandmist oma bilansist.
Küsimused olid arutatud Narva Linnavalitsuse linnavarakomisjoni 16.05.2012. a istungil (protokolli nr 6 punkt 5). Otsustati rahuldada Narva Linnavalitsuse Kultuuriosakonna vara bilansist mahakandmise taotlust.

2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse kõlbmatuks tunnistatud linnavara mahakandmise kohta võtab vastu Narva Linnavalitsus.
Vastavalt Narva linna raamatupidamise sise-eeskirja (kinnitatud Narva Linnavalitsuse 08.03.2006. a määrusega nr 257) § 43 lõikele 8 kui ebatõenäoliselt laekuvad nõuded osutuvad lootusetuks, kantakse nii nõue kui ka allahindlus vastavalt kontrakontol bilansist välja. Nõue loetakse lootusetuks, kui tervikuna puuduvad igasugused võimalused nõude kogumiseks või selle tagasinõudmiseks tehtavad kulutused osutuvad kallimaks saadavast tulust. Narva Linnavolikogu 24.08.2006. a määruse nr 34 „Linnavara kõlbmatuks tunnistamise, mahakandmise ja hävitamise kord“ § 22 lõike 2 kohaselt otsuse rahanõude, mille summa on üle 640 euro, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.
3. Otsus

3.1 Kanda bilansist maha järgnev Narva Humanitaargümnaasiumi valduses olev vara:
· mikrobuss Citroen Jumper, registreerimismärk 579MCB, inventari nr 155405-001-00, soetamisaeg 01.02.2001. a, bilansiline maksumus  14 060,56 eurot, kulum 100%.
3.2 Tunnistada lootusetuks ja kanda bilansist maha Antei – Anatoli Podvolotski FIE, registrikood 10072874, võlgnevus summas 853,60 eurot.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

